มัสยิดตึกขาว หรือ มัสยิดไซฟี เป็นมัสยิดที่ตั้งขึ้นโดยกลุ่มพ่อค้าชาวเมืองสุหรัตจากประเทศอินเดีย ใช่ชื่อกลุ่มว่า ดาวุดีโบราห์ ซึ่งเป็นนิกายชีอะห์อีกสาขาหนึ่ง ประกอบพิธีกรรมเจ้าเซ็นเช่นเดียวกันกับสายเปอร์เชียแต่ไม่มีการควั่น ศีรษะ พ่อค้ากลุ่มนี้เป็นคนในบังคับอังกฤษที่เดินทางเข้ามาค้าขายช่วงต้นกรุงรัตนโกสินทร์ คนไทยมักเรียกว่า นักกุด่า หรือนาขุด่า ที่มาจากภาษาเปอร์เซียแปลว่า เจ้าของหรือสินค้า เช่น นักกุด่าสระะสี (หลวงสนิทภูบาล) นักกุด่ามหามัดฝอเรศ (หลวงประเทศไมตรี) เป็นต้น กลุ่มคนเหล่านี้ทำมาค้าขายอยู่บริเวณ ย่านตึกขาว มาก่อนที่จะขยายการค้าข้ามฝั่งมายังบริเวณท่าน้ำราชวงศ์ และบริเวณสะพานช้างโรงสี ถนนบำรุงเมือง ในเวลาต่อมา สุเหร่าตึกขาว ของมุสลิมนิกายชีอะห์ สร้างขึ้นก่อน สุเหร่าตึกแดง ของมสลิมนิกายสุหนี่ที่อยู่ใกล้กัน โดยกลุ่มมุสลิมชาวอินเดียหลายคนที่เป็นเจ้าของห้างบ้าง เป็นพ่อค้าขายเพชรพลอยตามบ้านบ้าง ได้ช่วยกันบริจาคเงินซื้อที่ดินและสร้าง สุเหร่าขึ้น เรียกว่า สุเหร่าตึกขาว ปัจจุบันสุเหร่าแห่งนี้ยังเป็นที่ประกอบศาสนกิจดังเช่นที่เคยปฏิบัติมา แต่ทว่าไม่มีสัตบุรุษ อาศัยอยู่โดยรอบเหมือนอดีต เนื่องจากพ่อค้ากลุ่มนี้ส่วนใหญ่ได้เดินหางกลับประเทศอินเดีย คงเหลือเพียงชั้นลูกหลานอันเกิด จากภรรยาคนไทย ที่มา : สุเหร่าตึกขาว. [ป้ายประชาสัมพันธ์]. (ม.ป.ป.). ม.ป.พ.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ